ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 13 2539 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทุนส่วนบุคคล----------------------------------อาศัยอํานาจตามความในข้อ 14 วรรคสอง แห่งประกาศคณะกรรมการกํากับหลักทรัพย์ และตลาดหลักทรัพย์ ที่ กน. 9/2539 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 16 กรกฎาคม พ.ศ. 2539 สํานักงานคณะกรรมการกํากับหลักทรัพย์และตลาดหลักทรัพย์ออก ข้อกําหนดไว้ดังต่อไปนี้ข้อ ๑ ในประกาศนี้"ผู้จัดการกองทุนส่วนบุคคล หมายความว่า กรรมการหรือพนักงานของบริษัทจัดการ ที่ได้รับมอบหมายจากบริษัทจัดการนั้นให้มีอํานาจตัดสินใจลงทุนเพื่อแสวงหาผลประโยชน์จาก หลักทรัพย์ให้แก่ลูกค้า"ลูกค้า" หมายความว่า บุคคลหรือคณะบุคคลที่มอบหมายให้บริษัทจัดการจัดการ กองทุนส่วนบุคคล"บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจ หลักทรัพย์ประเภทการจัดการกองทุนส่วนบุคคล"สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตและ จดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่ เกี่ยวกับการจัดการลงทุน และได้รับความเห็นชอบจากสํานักงานเพื่อดําเนินการใด ๆ ตามประกาศนี้ และประกาศที่เกี่ยวข้อง"ผู้บริหาร" หมายความว่า กรรมการ ผู้จัดการ รองผู้จัดการ ผู้ช่วยผู้จัดการ ผู้จัดการฝ่าย และให้หมายความรวมถึงผู้ดํารงตําแหน่งเทียบเท่าที่เรียกชื่ออย่างอื่น"บริษัท" หมายความว่า บริษัทจํากัด บริษัทมหาชนจํากัด และให้หมายความรวมถึง นิติบุคคลที่มีกฎหมายเฉพาะจัดตั้งขึ้นโดยมีวัตถุประสงค์ในการประกอบธุรกิจ"ผู้จัดการกองทุนรวม" หมายความว่า ผู้ที่ได้รับการขึ้นทะเบียนหรือได้รับ ความเห็นชอบเป็นผู้จัดการกองทุนรวมตามประกาศสํานักงานว่าด้วยหลักเกณฑ์ เงื่อนไข และ วิธีการในการให้ความเห็นชอบผู้จัดการกองทุนรวม"สํานักงาน" หมายความว่า สํานักงานคณะกรรมการกํากับหลักทรัพย์และ ตลาดหลักทรัพย์ข้อ ๒ ผู้ที่จะได้รับความเห็นชอบเป็นผู้จัดการกองทุนส่วนบุคคลต้องมีคุณสมบัติ ดังต่อไปนี้. (1) เป็นพนักงานประจําที่สามารถทํางานให้แก่บริษัทจัดการได้เต็มเวลาหรือเป็น กรรมการของบริษัทจัดการ และไม่ได้ดํารงตําแหน่งอื่นในบริษัทจัดการนั้น เว้นแต่เป็นตําแหน่งใน สายงานบังคับบัญชาโดยตรง (vertical line of command) หรือตําแหน่งที่ไม่ก่อให้เกิดความขัดแย้ง ทางผลประโยชน์กับการจัดการกองทุนส่วนบุคคล(2) บรรลุนิติภาวะ(3) ผ่านการทดสอบความรู้เบื้องต้นเกี่ยวกับวิชาชีพตามที่สมาคมกําหนด(4) ไม่เป็นพนักงานประจําหรือผู้บริหารที่มีอํานาจในการจัดการของบริษัทอื่น เว้นแต่ การเป็นผู้บริหารนั้นไม่ก่อให้เกิดความขัดแย้งทางผลประโยชน์กับการจัดการกองทุนส่วนบุคคล(5) ผ่านการทดสอบความรู้ทั่วไปเกี่ยวกับกฎหมายว่าด้วยหลักทรัพย์และตลาดหลักทรัพย์ กฎระเบียบที่เกี่ยวข้อง และจรรยาบรรณในการประกอบวิชาชีพที่จัดโดยสมาคมข้อ ๓ ผู้ที่จะได้รับความเห็นชอบเป็นผู้จัดการกองทุนส่วนบุคคลต้องไม่มีลักษณะ ต้องห้ามดังต่อไปนี้(1) เป็นหรือเคยเป็นบุคคลล้มละลาย(2) เคยได้รับโทษจําคุกโดยคําพิพากษาถึงที่สุดให้จําคุกในความผิดเกี่ยวกับทรัพย์ ที่กระทําโดยทุจริต(3) เคยเป็นผู้บริหารของสถาบันการเงินที่ถูกเพิกถอนใบอนุญาต เว้นแต่จะได้รับ ยกเว้นจากสํานักงาน(4) เคยถูกสั่งถอดถอนจากการเป็นผู้บริหารของสถาบันการเงินมาก่อน(5) เคยถูกสั่งเพิกถอนการให้ความเห็นชอบเป็นผู้จัดการกองทุนส่วนบุคคลหรือผู้จัดการ กองทุนรวม เว้นแต่เหตุแห่งการเพิกถอนนั้นเนื่องมาจากการไม่เข้าอบรมความรู้ทั่วไปเกี่ยวกับกฎหมาย ว่าด้วยหลักทรัพย์และตลาดหลักทรัพย์ กฎระเบียบที่เกี่ยวข้อง และจรรยาบรรณในการประกอบวิชาชีพ ที่จัดโดยสมาค(6) เคยถูกไล่ออก ปลดออก หรือให้ออกจากสถาบันการเงินใดเนื่องจากการกระทํา ทุจริตในสถาบันการเงินนั้น(7) มีประวัติการทํางานอันส่อไปในทางไม่สุจริต(8) มีประวัติการบริหารงานอันเป็นเหตุให้เกิดการกระทําความผิดตามกฎหมายว่าด้วย การธนาคารพาณิชย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิต ฟองซิเอร์ หรือกฎหมายว่าด้วยหลักทรัพย์และตลาดหลักทรัพย์หลายครั้ง หรือที่เป็นความผิดร้ายแรง อันแสดงถึงการขาคความรับผิดชอบหรือความรอบคอบในการบริหารงาน(9) เป็นผู้อยู่ในระหว่างถูกกระทรวงการคลัง ธนาคารแห่งประเทศไทย สํานักงาน หรือตลาดหลักทรัพย์แห่งประเทศไทยกล่าวโทษ ร้องทุกข์ ฟ้องร้อง หรืออยู่ในระหว่างถูกดําเนินคดี เนื่องจากการกล่าวโทษหรือร้องทุกข์ดังกล่าว ในความผิดที่บัญญัติไว้หรือความผิดที่อาจดําเนินการได้ ตามกฎหมายว่าด้วยการธนาคารพาณิชย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ กฎหมายว่าด้วยหลักทรัพย์และตลาดหลักทรัพย์ หรือกฎหมายว่าด้วยการ กู้ยืมเงินที่เป็นการฉ้อโกงประชาชน(10) เป็นผู้ขาดจรรยาบรรณในการประกอบวิชาชีพ โดยพิจารณาจากพฤติกรรมอัน แสดงถึงการขาดความรับผิดชอบหรือความรอบคอบในการบริหารงานอย่างร้ายแรงข้อ ๔ ระหว่างการปฏิบัติหน้าที่เป็นผู้จัดการกองทุนส่วนบุคคล ผู้จัดการกองทุน ส่วนบุคคลต้องมีคุณสมบัติดังต่อไปนี้(1) เป็นพนักงานประจําที่สามารถทํางานให้แก่บริษัทจัดการได้เต็มเวลาหรือเป็น กรรมการของบริษัทจัดการ และไม่ได้ดํารงตําแหน่งอื่นในบริษัทจัดการนั้น เว้นแต่เป็นตําแหน่งดังต่อไปนี้(ก) ตําแหน่งในสายงานบังคับบัญชาโดยตรง (vertical line of command) หรือ(ข) ตําแหน่งที่ไม่ก่อให้เกิดความขัดแย้งทางผลประโยชน์กับการจัดการ กองทุนส่วนบุคคล โดยได้รับอนุญาตจากสํานักงาน(2) ไม่เป็นพนักงานประจําหรือผู้บริหารที่มีอํานาจในการจัดการของบริษัทอื่น เว้นแต่ การเป็นผู้บริหารนั้นไม่ก่อให้เกิดความขัดแย้งทางผลประโยชน์กับการจัดการกองทุนส่วนบุคคล โดยได้รับอนุญาตจากสํานักงานข้อ ๕ ให้ผู้ที่ได้รับความเห็นชอบเป็นผู้จัดการกองทุนส่วนบุคคลเข้ารับการอบรม ความรู้ทั่วไปเกี่ยวกับกฎหมายว่าด้วยหลักทรัพย์และตลาดหลักทรัพย์ กฎระเบียบที่เกี่ยวข้อง และ จรรยาบรรณในการประกอบวิชาชีพที่จัดโดยสมาคม อย่างน้อยหนึ่งครั้งภายในทุกช่วงสองปีตามที่ สํานักงานกําหนด เว้นแต่ในการเข้ารับการอบรมครั้งแรกภายหลังจากการได้รับความเห็นชอบ สํานักงานอาจกําหนดช่วงระยะเวลาที่จะต้องเข้ารับการอบรมให้เป็นช่วงเวลามากกว่าสองปีได้บุคคลที่เคยได้รับความเห็นชอบจากสํานักงานให้เป็นผู้จัดการกองทุนส่วนบุคคล แต่ต่อมามิได้ปฏิบัติหน้าที่เป็นผู้จัดการกองทุนส่วนบุคคลของบริษัทจัดการใดแล้ว บุคคลนั้นอาจเข้ารับ การอบรมความรู้และจรรยาบรรณในการประกอบวิชาชีพจากสมาคมตามระยะเวลาที่กําหนดไว้ใน วรรคหนึ่ง เพื่อรักษาสถานภาพการได้รับความเห็นชอบเป็นผู้จัดการกองทุนส่วนบุคคลได้ข้อ ๖ ในกรณีที่ปรากฏในภายหลังว่าผู้ได้รับความเห็นชอบเป็นผู้จัดการกองทุน ส่วนบุคคลใดมีลักษณะอย่างใดอย่างหนึ่งดังต่อไปนี้ สํานักงานมีอํานาจสั่งให้บุคคลดังกล่าวแก้ไข คุณสมบัติภายในระยะเวลาที่สํานักงานกําหนด หรือสั่งเพิกถอนการให้ความเห็นชอบที่ได้ให้ไว้แล้วได้(1) มีลักษณะต้องห้ามตามข้อ 3(2) ปฏิบัติหน้าที่เป็นผู้จัดการกองทุนส่วนบุคคลโดยขาดคุณสมบัติตามข้อ 4 (3) ไม่เข้ารับการอบรมความรู้และจรรยาบรรณตามข้อ 5ข้อ ๗ ในการจัดการกองทุนส่วนบุคคล ผู้จัดการกองทุนส่วนบุคคลต้อง (1) ปฏิบัติตามกฎหมายที่เกี่ยวกับการจัดการกองทุนส่วนบุคคล (2) ปฏิบัติหน้าที่โดยยึดมั่นในจรรยาบรรณในการประกอบวิชาชีพตามที่สมาคม(3) ปฏิบัติหน้าที่ด้วยความรับผิดชอบ โดยใช้ความรู้ ความสามารถ และความระมัดระวัง กําหนด ซึ่งได้รับความเห็นชอบจากสํานักงานตามสมควรเยี่ยงผู้ประกอบวิชาชีพ และต้องคํานึงถึงผลประโยชน์ของลูกค้าเป็นสําคัญข้อ ๘ ให้ถือว่าผู้ที่ได้รับการขึ้นทะเบียนหรือได้รับความเห็นชอบเป็นผู้จัดการ กองทุนรวมได้รับการขึ้นทะเบียนหรือได้รับความเห็นชอบเป็นผู้จัดการกองทุนส่วนบุคคลด้วย แล้วแต่กรณี แต่บุคคลนั้นจะปฏิบัติหน้าที่เป็นผู้จัดการกองทุนส่วนบุคคลและผู้จัดการกองทุนรวม ในบริษัทจัดการนั้นเองหรือในบริษัทอื่นในขณะเดียวกันไม่ได้ข้อ ๙ ในกรณีที่ผู้จัดการกองทุนส่วนบุคคลฝ่าฝืนหรือไม่ปฏิบัติตามกฎหมาย ประกาศ และจรรยาบรรณ ในการประกอบวิชาชีพที่เกี่ยวข้องกับการจัดการกองทุนส่วนบุคคล สํานักงานมีอํานาจ(1) ตักเตือน (2) สั่งพักการให้ความเห็นชอบเป็นระยะเวลาตามที่สํานักงานเห็นสมควร(3) เพิกถอนการให้ความเห็นชอบข้อ ๑๐ ในกรณีที่สํานักงานไม่ให้ความเห็นชอบบุคคลใดเป็นผู้จัดการกองทุน ส่วนบุคคลอันเนื่องมาจากบุคคลดังกล่าวมีลักษณะต้องห้ามตามข้อ 3 หรือเพิกถอนการให้ความเห็นชอบ ที่ได้ให้ไว้แก่บุคคลใด สํานักงานอาจกําหนดระยะเวลาหรือเงื่อนไขในการรับพิจารณาการขอ ความเห็นชอบเป็นผู้จัดการกองทุนส่วนบุคคลรายนั้นของบริษัทจัดการ ในคราวต่อไป และเมื่อพ้น ระยะเวลาหรือบุคคลดังกล่าวได้ปฏิบัติตามเงื่อนไขแล้ว หากบริษัทจัดการยื่นหนังสือขอความเห็นชอบ เพื่อแต่งตั้งบุคคลนั้นเป็นผู้จัดการกองทุนส่วนบุคคลอีก สํานักงานจะไม่นําประวัติการกระทําที่เป็นเหตุ ให้สํานักงานเคยไม่ให้ความเห็นชอบหรือเพิกถอนความเห็นชอบมาประกอบการพิจารณาข้อ ๑๑ นับตั้งแต่วันที่ประกาศนี้มีผลใช้บังคับจนถึงวันที่ 31 ธันวาคม พ.ศ. 2540 บริษัทจัดการอาจขอความเห็นชอบบุคคลที่มีคุณสมบัติตามข้อ 2(1) (2) (4) และ (5) ไม่มี ลักษณะต้องห้ามตามข้อ 3 และมีคุณสมบัติตามที่สมาคมกําหนดโดยได้รับความเห็นชอบจาก สํานักงาน เพื่อปฏิบัติหน้าที่เป็นผู้จัดการกองทุนส่วนบุคคลได้ข้อ ๑๒ นับตั้งแต่วันที่ประกาศนี้มีผลใช้บังคับจนถึงวันที่ 31 ธันวาคม พ.ศ. 2540 บริษัทจัดการอาจแต่งตั้งบุคคลที่มีลักษณะดังต่อไปนี้ เพื่อปฏิบัติหน้าที่เป็นผู้จัดการกองทุนส่วนบุคคล ในช่วงระยะเวลาดังกล่าวเป็นการชั่วคราวได้(1) มีคุณสมบัติตามข้อ 2(1) (2) และ (4) (2) ไม่มีลักษณะต้องห้ามตามข้อ 3(3) ผ่านการอบรมความรู้ทั่วไปเกี่ยวกับกฎหมายว่าด้วยหลักทรัพย์และตลาดหลักทรัพย์ กฎระเบียบที่เกี่ยวข้อง และจรรยาบรรณในการประกอบวิชาชีพที่จัดโดยสมาคม(4) ได้รับการขึ้นทะเบียนจากสํานักงานแล้วในการขอขึ้นทะเบียนบุคคลตามวรรคหนึ่ง ให้บริษัทจัดการยื่นคําขอขึ้นทะเบียนต่อ สํานักงานพร้อมด้วยเอกสารหลักฐานดังต่อไปนี้(1) หนังสือรับรองของบริษัทจัดการว่า ผู้ที่บริษัทจัดการจะแต่งตั้งให้ปฏิบัติหน้าที่เป็น ผู้จัดการกองทุนส่วนบุคคลมีคุณสมบัติตามข้อ 2(1) (2) และ (4) และไม่มีลักษณะต้องห้ามตามข้อ 3(2) ประกาศนียบัตรหรือหลักฐานจากสมาคมซึ่งแสดงว่าได้ผ่านการอบรมความรู้และ จรรยาบรรณในการประกอบวิชาชีพที่จัดโดยสมาคมข้อ ๑๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 26 กรกฎาคม พ.ศ. 2539 (นายปกรณ์ มาลากุล ณ อยุธยา)เลขาธิการสํานักงานคณะกรรมการกํากับหลักทรัพย์และตลาดหลักทรัพย์